இந்தச் செயல்பாடுகளினால், புதிய தலைமுறை அந்த நிகழ்ச்சியை ரத்து செய்தது. மேலும் தாக்குதல் நடந்தது என்கிற செய்தியை ஒளிபரப்பும் போதும் கூட, ‘சமூக விரோதிகள்’ என்று குறிப்பிட்டு, குற்றவாளிகளை இனங்காட்டாது, மென்மைப் போக்கையே கடைபிடித்தனர். தாக்குதல் நடத்தியவர்கள், இந்து முன்னணி, இந்து மக்கள் கட்சி போன்ற இந்துத்துவ அமைப்பினர்தான் என்பதனை, இச்செயலுக்கு கண்டனம் தெரிவித்த, ஜனநாயகச் சக்தியினரின் வாய்களாலே காட்டியதே ஒழிய, தானாக முன்வந்து சொல்லவில்லை புதிய தலைமுறை. அதன் அச்ச உணர்வை நம்மால் புரிந்து கொள்ள முடிகிறது என்கிற போதும், இது ஊடக தர்மத்திற்கு எதிரானது என்கிற வகையில் நாம் கண்டித்துதான் ஆக வேண்டும்.